***ΣΧΕΔΙΟ ΥΠΟΒΟΛΗΣ ΕΡΕΥΝΗΤΙΚΗΣ ΕΡΓΑΣΙΑΣ***

**Σχ. Έτος:** 2016 - 2017 Β΄ ΤΕΤΡΑΜΗΝΟ **ΣΧΟΛΙΚΗ ΜΟΝΑΔΑ:** 5ο ΓΕΛ ΝΕΑΣ ΣΜΥΡΝΗΣ – ΤΜΗΜΑ A1

**Ο ΤΙΤΛΟΣ ΤΗΣ ΕΡΕΥΝΗΤΙΚΗΣ ΕΡΓΑΣΙΑΣ:** ΜΟΡΦΕΣ ΨΥΧΑΓΩΓΙΑΣ ΣΤΗΝ ΕΦΗΒΕΙΑ

**ΣΤΟΙΧΕΙΑ ΥΠΕΥΘΥΝΩΝ ΕΚΠΑΙΔΕΥΤΙΚΩΝ**

|  |  |  |  |  |
| --- | --- | --- | --- | --- |
| **ΟΝΟΜΑΤΕΠΩΝΥΜΟ** | **ΕΙΔΙΚΟΤΗΤΑ (ΠΕ)** | **ΔΙΑΤΙΘΕΜΕΝΕΣ ΩΡΕΣ ΓΙΑ ΤΟ ΠΡΟΓΡΑΜΜΑ** | **ΥΛΟΠΟΙΗΣΗ ΕΡΕΥΝΗΤΙΚΩΝ ΕΡΓΑΣΙΩΝ ΣΕ ΠΡΟΗΓΟΥΜΕΝΑ ΕΤΗ (ΝΑΙ/ΟΧΙ)** | **ΣΧΕΤΙΚΗ ΕΠΙΜΟΡΦΩΣΗ (ΦΟΡΕΑΣ ΕΠΙΜΟΡΦΩΣΗΣ)** |
| Αθανασούλη Φωτεινή | ΠΕ 12 | -2- | ΝΑΙ | ΟΕΠΕΚ |

**ΠΑΙΔΑΓΩΓΙΚΗ ΔΙΑΔΙΚΑΣΙA**

Α. ΣΚΟΠΟΣ ΕΡΕΥΝΑΣ, ΣΑΦΩΣ ΔΙΑΤΥΠΩΜΕΝΑ ΕΡΕΥΝΗΤΙΚΑ ΕΡΩΤΗΜΑΤΑ:

|  |
| --- |
| Σκοπός:  Μέσα από την ερευνητική εργασία να έρθουν οι μαθητές σε επαφή με την έννοια της ψυχαγωγίας, να γνωρίσουν διαφορετικές μορφές ψυχαγωγίας στην εφηβεία, όπως η ζωγραφική-κόμικς, η μουσική, το θέατρο και ο κινηματογράφος, καθώς και δραστηριότητες στον τομέα του αθλητισμού. Επίσης να κατανοήσουν το βασικό ρόλο που παίζει η ψυχαγωγία στην καθημερινή ζωή του ανθρώπου , αφού μέσα από την καλλιτεχνική δημιουργία και τις αθλητικές δραστηριότητες ο άνθρωπος ωθείται στην ψυχική και σωματική καλλιέργεια και τελικά στην προσωπική του ολοκλήρωση.  Ερευνητικά ερωτήματα:   * Τι θεωρείται ψυχαγωγία και να αναφέρετε διαφορετικές μορφές της. * Τι ονομάζουμε και τι περιλαμβάνει η έννοια αθλητισμός, ζωγραφική, θέατρο, κινηματογράφος. * Ποιοι είναι οι πιο σημαντικοί σταθμοί από την αρχαιότητα μέχρι σήμερα των μορφών ψυχαγωγίας που επιλέξατε. * Ποιοι οι σημαντικότεροι εκπρόσωποι από τον καλλιτεχνικό και αθλητικό χώρο, συνδέοντας τα δημιουργήματά τους με τα κοινωνικά και ιστορικά γεγονότα της αντίστοιχης εποχής. |

Β. ΣΥΝΟΠΤΙΚΗ ΑΙΤΙΟΛΟΓΗΣΗ ΤΟΥ ΘΕΜΑΤΟΣ (κριτήρια επιλογής θέματος, συσχέτιση με διδασκόμενα μαθήματα, αναμενόμενα μαθησιακά οφέλη κ.λπ.).

|  |
| --- |
| Κριτήρια επιλογής του θέματος  Ο άνθρωπος σε όλες τις εποχές ανέπτυξε διάφορες μορφές ψυχαγωγίας. Η τέχνη, όπως και ο αθλητισμός είναι μια εσωτερική ανάγκη έκφρασης. Οι τρόποι έκφρασης διαφοροποιούνται στην πορεία του χρόνου και μεταξύ των λαών. Η τέχνη εκφράζει συναισθήματα και δια της τέχνης ο άνθρωπος ολοκληρώνεται, ενώ μέσα από τη συμμετοχή σε διάφορα αθλήματα μαθαίνει τις βασικές αρχές της συνεργασίας, υπομονής, επιμονή στο στόχο και ανεκτικότητα.  Εμπλεκόμενα μαθήματα : Ιστορία, Έκφραση- Έκθεση, Γυμναστική, Πολιτική Παιδεία.  Μαθησιακά οφέλη:   * Να εξοικειωθούν οι μαθητές σε μεθόδους έρευνας , όπως βιβλιογραφική, επίσης να χρησιμοποιήσουν ερευνητικά εργαλεία , όπως είναι η συνέντευξη με κάποιο εκπρόσωπο του καλλιτεχνικού και αθλητικού χώρου, να κάνουν σχολιασμό και παρουσίαση αποτελεσμάτων. * Να καλλιεργήσουν δεξιότητες με τη συμμετοχή τους σε δημιουργικές δραστηριότητες. * Ν’ αποκτήσουν κοινωνική και κριτική σκέψη, ώστε να κατανοούν και να ευαισθητοποιούνται σε σχέση με την τέχνη και τον αθλητισμό(αναφορά στις διαφορές αθλητισμού και πρωταθλητισμού). * Να εκφραστούν δημιουργικά μέσα από τη ζωγραφική, το κολάζ και τις κατασκευές. * Ν’ ασκηθούν στην αυτενέργεια και στη συλλογική εργασία. * Να θέτουν χρονικά όρια κατά την εκτέλεση συγκεκριμένων πράξεων. |

Γ. ΕΝΔΕΙΚΤΙΚΗ ΠΕΡΙΓΡΑΦΗ ΠΗΓΩΝ ΑΝΑΖΗΤΗΣΗΣ ΔΕΔΟΜΕΝΩΝ, ΜΕΘΟΔΟΥ ΚΑΙ ΕΡΕΥΝΗΤΙΚΩΝ ΕΡΓΑΛΕΙΩΝ ΣΥΛΛΟΓΗΣ ΚΑΙ ΕΠΕΞΕΡΓΑΣΙΑΣ ΤΩΝ ΔΕΔΟΜΕΝΩΝ ΓΙΑ ΑΠΟΦΥΓΗ ΦΑΙΝΟΜΕΝΩΝ ΑΠΛΗΣ ΑΝΤΙΓΡΑΦΗΣ ΚΑΙ ΠΑΡΑΘΕΣΗΣ ΠΛΗΡΟΦΟΡΙΩΝ

|  |
| --- |
| Διαδικασία έρευνας – Μεθοδολογία   * Χωρισμός σε 4 ομάδες εργασίας (μουσική, θέατρο- κινηματογράφος, ζωγραφική-κόμικς, αθλήματα) με συγκεκριμένες υπευθυνότητες και εναλλαγή ρόλων για κάθε μέλος της ομάδας. Ένταξη σε ομάδες με βάση τα ενδιαφέροντά τους. * Τεχνική καταιγισμού ιδεών και αποτύπωση των αποτελεσμάτων σε χαρτόνια. * Κατασκευή εννοιολογικού χάρτη, καταγράφοντας τα ερευνητικά ερωτήματα για κάθε ομάδα. * Βιβλιογραφική έρευνα και κριτική των πηγών, με συχνές επισκέψεις στην Βιβλιοθήκη του σχολείου και στο Εργαστήριο Ηλεκτρονικών Υπολογιστών. * Χρήση δημοσκοπικής μεθόδου, με κατασκευή και επεξεργασία ερωτήσεων για συνέντευξη. * Θέτουμε χρονικά όρια για την πραγματοποίηση συγκεκριμένων δράσεων σε κάθε φάση της ερευνητικής εργασίας. * Συχνή χρήση αντιπαράθεσης επιχειρημάτων και πάντα συζήτηση στην ολομέλεια των αποτελεσμάτων. Κάνουμε πάντα ανατροφοδότηση. |

Δ. ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ ΚΑΙ ΤΡΟΠΟΙ ΠΑΡΟΥΣΙΑΣΗΣ ΤΩΝ ΑΠΟΤΕΛΕΣΜΑΤΩΝ ΚΑΙ ΤΟΥ ΤΕΧΝHΜΑΤΟΣ

|  |
| --- |
| * Να εξασκηθούν στην συλλογή πληροφοριών, καθώς επίσης και στην ερμηνεία και παρουσίαση των αποτελεσμάτων, με τη μέθοδο της συνέντευξης. * Να αλλάξουν στάση και να υιοθετήσουν νέες συμπεριφορές που έχουν σχέση με την σημασία της τέχνης και του αθλητισμού στην καθημερινή μας ζωή. * Να αποκτήσουν εμπειρία στην παρουσίαση ,σε σύντομο χρονικό διάστημα των βασικών θεμάτων της εργασίας τους , με ελκυστικό για τους ακροατές τρόπο. * Μέσα από τη συμμετοχή τους σε ομάδες , να αποκτήσουν νέο ήθος όσον αφορά τον τρόπο σκέψης και δράσης στη συλλογική εργασία, με αλληλοεμπλεκόμενες δραστηριότητες. |

Ε. ΠΟΡΟΙ – ΥΛΙΚΑ – ΕΞΟΠΛΙΣΜΟΣ-ΕΠΙΣΚΕΨΕΙΣ-ΠΡΟΣΚΛΗΣΕΙΣ ΕΙΔΙΚΩΝ

|  |
| --- |
| * Επιστημονικά και λογοτεχνικά βιβλία, άρθρα από εφημερίδες, , χαρτόνια, σπρέι , χρώμα, ξύλο, ηλεκτρονικοί υπολογιστές, ψηφιακή φωτογραφική μηχανή. * Σχολικό εργαστήριο πληροφορικής. * Σχολική βιβλιοθήκη * διαδίκτυο * Επίσκεψη στο Μουσείο Μπενάκη. |

Στ. ΕΝΔΕΙΚΤΙΚΗ ΒΙΒΛΙΟΓΡΑΦΙΑ

|  |
| --- |
| * Ρήντ, Χρμπ. (1974).: Ιστορία της Μοντέρνας Ζωγραφικής. Εκδόσεις Υποδομή. Αθήνα. * Φίσερ, Ερν. (1981).: Η αναγκαιότητα της Τέχνης. Εκδόσεις Θεμέλιο. Αθήνα. * Πεφάνης, Γ. (1999).: Το θέατρο και τα σύμβολα. Εκδόσεις Ελληνικά Γράμματα. Αθήνα. * Σολδάτος,Γ. , Ελληνικός Κινηματογράφος, Εκδόσεις Κοχλίας, Τόμος 2, Αθήνα,2002. * Διαδίκτυο, Σχολική Βιβλιοθήκη, εφημερίδες, περιοδικά. |

Ζ. ΣΧΟΛΙΑ ΚΑΙ ΠΡΟΤΑΣΕΙΣ ΤΟΥ ΣΧΟΛΙΚΟΥ ΣΥΜΒΟΥΛΟΥ ΠΑΙΔΑΓΩΓΙΚΗΣ ΕΥΘΥΝΗΣ

|  |
| --- |
|  |